Diskiant e vefemp-ni Breizhiz, ni hag a zo ur bobl diouti hec'h-unan, ni hag hon eus diskouezet e-doug hon istor skouerioù ken dispar a galonegezh en emgannoù, a zalc'husted el labour, a fealded d'hor ger ha d'ar f eiz kristen, ma tilezfemp studi amzer dremenet ken kaer hor gourdadoù. Hogen, en tremened-se, ma kemer ul lec'h a enor trec'hioù Nevenoe, vertuzioù Sant Erwan pe labourioù a reizh kevredigezhel an dugez Anna, bez' e talc'h ivez ar brezhoneg ul lec'h ken bras all dre m'eo bet doare-skignañ soñjoù hor c'hentadoù, dre m'eo ar chadenn hag hor stag outo a-dreuz ar c'hantvedoù, dre m'eo, erfin, ur savadur hag a zo un testeni eus perzhioù dibar an temz-spered breizhat.